हामी आश्चर्यचकित भयौं, आर्नेटले आफ्नो ब्लगमा ‘प्रेभेन्टेबल डेथ’ उपशीर्षकमा त्यस दिन एउटा युक्रेनी टोलीले मात्र सगरमाथा आरोहण गरेको उल्लेख गरेका थिए- युक्रेनी टोलीका एक नेपाली स्थानीय गाइड लामबाबु शेर्पा उक्त जोखिमपूर्ण आरोहण क्रममा मरे। यसअघि निकैपल्ट सगरमाथाको सफल आरोहण गरिसकेका निकै अनुभवी आरोही हुँदाहुँदै पनि यसरी उनको मृत्यु हुनु अस्वाभाविक थियो। नेपालको पर्यटन मन्त्रालयका एक अधिकारीले आफूले ती गाइडलाई स्नो ब्लाइन्सनेस भएको सुनेको हामीलाई बताए। स्नो ब्लाइन्डनेस एउटा पीडादायी अवस्था हो, जतिबेला हिउँमा ठोक्किएर फर्केको घामको पराबैजनी किरणले अस्थायी रूपमा दृष्टिविहीन बनाउँछ।
